
1. Vispārīgā informācija

1.1. Iepirkuma identifikācijas numurs

RAKUS 2020/115M
1.2. Pasūtītājs

SIA „Rīgas Austrumu klīniskā universitātes slimnīca”, turpmāk - Pasūtītājs
Pasūtītāja rekvizīti: 

adrese: Hipokrāta ielā 2, Rīgā, LV - 1038,

reģistrācijas nr. 40003951628, 

tālrunis 67042400, fakss 67042786.

Bankas rekvizīti:

Banka: A/S Swedbank

Bankas kods HABALV22

Konta Nr. LV24HABA0001407045805
1.3. Iepazīšanās ar iepirkuma procedūras nolikumu

1.3.1. Pasūtītājs nodrošina brīvu un tiešu elektronisku pieeju iepirkuma procedūras, turpmāk - Iepirkuma procedūra, Nolikumam un tā pielikumiem, kuri ir Nolikuma neatņemamas sastāvdaļas, un citiem Iepirkuma procedūras dokumentiem, t.sk., skaidrojumiem, grozījumiem, atbildēm uz jautājumiem, Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv/EKEIS/Supplier/) un Pasūtītāja tīmekļa vietnē: www.aslimnica.lv, sadaļā „Iepirkumi”, apakšsadaļā „Iepirkumi Publisko iepirkumu likuma 9. panta kārtībā”.
1.3.2. Paziņojums par Iepirkuma procedūru tiek publicēts arī Iepirkumu uzraudzības biroja (turpmāk – IUB) tīmekļa vietnē: www.iub.gov.lv.
1.3.3. Lejupielādējot Iepirkuma procedūras dokumentus, pretendents uzņemas atbildību sekot līdzi Pasūtītāja sniegtajai papildu informācijai, kas tiek publicēta EIS e-konkursu apakšsistēmā (https://www.eis.gov.lv/EKEIS/Supplier/) un Pasūtītāja tīmekļa vietnē: www.aslimnica.lv, sadaļā „Iepirkumi”, apakšsadaļā „Iepirkumi Publisko iepirkumu likuma 9. panta kārtībā”.

1.3.4. Kontaktpersonas telefoniskām konsultācijām:

1.3.4.1. par tehnisko specifikāciju: Tehniskās nodaļas stacionārā “Gaiļezers” vadītāja Valentīna Makuševa , tālr. +371 67042726, mob.tel. 26863096, e-pasts: iepirkumi@aslimnica.lv; 
1.3.4.2. par procedūru – Līga Cirpone, Iepirkumu daļas juriste, tālr. +371 67042336, e-pasts: iepirkumi@aslimnica.lv.
1.4. Piedāvājumu iesniegšanas vieta, datums, laiks un kārtība 
1.4.1. Saskaņā ar Publisko iepirkumu likuma, turpmāk - PIeL, 39. panta pirmo daļu, piedāvājumi ir iesniedzami TIKAI ELEKTRONISKI, izmantojot EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem un noraidīti un neatvērti tiek nosūtīti atpakaļ iesniedzējam.

1.4.2. Informāciju par to, kā piegādātājs var reģistrēties EIS e-konkursu apakšsistēmā skatīt: https://www.eis.gov.lv/EIS/Publications/PublicationView.aspx?PublicationId=883.
1.4.3. Piedāvājumu iesniegšanas termiņš noteikts līdz 2020. gada 1.oktobra plkst.1300.
1.5. Piedāvājuma noformēšana

1.5.1. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/), ievērojot šādas pretendenta izvēles iespējas:
1.5.1.1.  
izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma procedūras sadaļā ievietotās formas un laukus;

1.5.1.2.  
elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, tostarp, ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.5.2. Sagatavojot piedāvājumu, pretendents ievēro, ka:

a. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskā specifikācija jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
b. Pretendents piedāvājuma dokumentus paraksta ar EIS piedāvāto elektronisko parakstu.

c. Piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

d. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
1.5.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.5.4. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.5.5. 
Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība”.
1.5.6.
Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
1.5.7.
Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.5.8.
Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja Pasūtītājam rodas šaubas par iesniegtā dokumenta kopijas autentiskumu, PIeL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.5.9.
Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
2. Informācija par iepirkuma priekšmetu

2.1. 
Iepirkuma priekšmeta apraksts

2.1.1. Iepirkuma priekšmets: sadzīves tehnikas iegāde 1.korpusa aprīkošanai (turpmāk – Prece).
2.1.2. Klasifikācija.
CPV kodi: 39710000-2 (Mājsaimniecības elektrotehnika), 31000000-6 (elektriskie mehānismi, aprāti, iekārtas un palīgmateriāli, apgaismojums).
2.1.3. Iepirkuma priekšmets: IR sadalīts divās daļās.
1.daļa – Sadzīves tehnika;
2.daļa – Fēni.
2.1.4. Pretendents var iesniegt piedāvājumu par vienu vai abām daļām.

2.1.5. Piedāvājumi, kuros nebūs piedāvātas visas daļā ietilpstošās pozīcijas, netiks vērtēti.

2.1.6. Pretendents nevar iesniegt piedāvājuma variantus.
2.1.7. Paredzamā līgumcena: līdz 26 720,00 EUR (divdesmit seši tūkstoši septiņi simti divdesmit euro un 00 centu)  bez pievienotās vērtības nodokļa (turpmāk – PVN) no kuras attiecīgajai Iepirkuma nolikumā 2.1.3. apakšpunktā noteiktā iepirkuma priekšmeta daļai (EUR):
2.1.8. Iepirkuma priekšmeta 1. daļa-   19 568,00 EUR (deviņpadsmit tūkstoši pieci simti sešdesmit astoņi euro un 00 centu) bez PVN;

2.1.9. Iepirkuma priekšmeta 2. daļa –  7 152,00 EUR (septiņi tūkstoši viens simts piecdesmit divi euro un 00 centu) bez PVN.

2.2. 
Iepirkuma līguma izpilde
2.2.1. Preču piegādes termiņš ne vēlāk kā  2 (divus)  mēnešus no Iepirkuma līguma abpusējas parakstīšanas dienas. Šajā laikā Pretendentam jāpiegādā preces savā noliktavā un jāpaziņo par to Pasūtītājam.

2.2.2. Preču piegāde Pretendentam jāveic ar savu transportu, darbaspēku un citiem resursiem 3 (trīs) darba dienu laikā pēc Pasūtītāja pieprasījuma no Pretendenta noliktavas.
2.2.3. Iepirkuma līgums stājas spēkā tā abpusējas parakstīšanas dienā un ir attiecināms uz laiku periodu līdz līgumslēdzēju saistību pilnīgai izpildei. 
2.2.4. Līguma izpildes vieta - stacionārs „ Gaiļezers”, Hipokrāta ielā 2, Rīgā.
2.2.5. Pasūtītājs veic samaksu Piegādātājam 30 (trīsdesmit) dienu laikā pēc Preču pavadzīmes - rēķina saņemšanas brīža.

3. Prasības pretendentiem 
3.1. Pretendents ir reģistrēts normatīvajos aktos noteiktajā kārtībā.

3.2. Pretendents tiek izslēgts no turpmākas dalības iepirkuma procedūrā PIeL 9. panta astotajā daļā noteiktajos gadījumos un PIeL 9. pantā noteiktajā kārtībā, bet pārbaude attiecībā uz Nolikuma 3.3.6. punktā noteikto prasību tiek veikta Starptautisko un Latvijas Republikas nacionālo sankciju likuma 11.1 pantā noteiktajā kārtībā.
3.3. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:
3.3.1.
pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
3.3.2.
piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tostarp valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150  euro;

3.3.3.
iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIeL 25. panta pirmās un otrās daļas izpratnē vai ir ieinteresēts kāda pretendenta izvēlē un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
3.3.4. 
Nolikuma 3.3.1., 3.3.2., 3.3.3. punktu noteikumi attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas Nolikumā, kā arī uz personālsabiedrības biedru, ja pretendents ir personālsabiedrība.
3.3.5.
pretendents ir ārzonā reģistrēta juridiskā persona vai personu apvienība.
3.3.6.
pretendentam, kuram būtu piešķiramas līguma slēgšanas tiesības, tā valdes vai padomes loceklim, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, personālsabiedrības biedram, ja pretendents ir personālsabiedrība, apakšuzņēmējam, kura veicamo būvdarbu vērtība ir vismaz 10% (desmit procenti) no kopējās līguma vērtības, vai personai, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.
	4.1.Prasības pretendentiem


	4.1.1.Iesniedzamie dokumenti



	4.2. Pretendents ir reģistrēts atbilstoši reģistrācijas vai patstāvīgās dzīvesvietas  valsts normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	4.2.1. Pretendenta parakstīts pieteikums dalībai Iepirkuma procedūrā, kurš sagatavots saskaņā ar Nolikuma 1. Pielikumā pievienoto formu. Lai pārbaudītu Nolikuma 4.2.punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datu bāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām.

Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.

	4.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
	4.3.1 Dokuments, kas apliecina Pretendenta pārstāvja pārstāvības (paraksta) tiesības.

Ja tiek iesniegta pilnvara, pilnvarai pievieno pilnvaras devēja pārstāvības (paraksta) tiesības apliecinošu dokumentu. 

	4.4. Pretendenta tirdzniecības vietām jābūt patstāvīgi nodrošinātām ar visu piedāvājumā izteikto preču sortimentu, tā, lai Pircēja pārstāvis jebkurā laikā var apskatīt, izvēlēties, pasūtīt  un iegādāties visu piedāvājumā izteikto preču sortimentu, kā arī apmainīt iegādātās preces bez apjoma ierobežojuma.


	4.4.1. Apliecinājums, ka ir tirdzniecības vietas patstāvīgi nodrošinātas ar visu piedāvājumā izteikto preču sortimentu, tā, lai Pircēja pārstāvis jebkurā laikā var apskatīt, izvēlēties, pasūtīt un  iegādāties visu piedāvājumā izteikto preču sortimentu, kā arī apmainīt iegādātās preces bez apjoma ierobežojuma.



	4.5. Pretendentam jābūt mazumtirdzniecības vietām, kuras atrodas Rīgas pilsētas teritorijā, no kurām vismaz viena atrodas Daugavas labajā krastā.
	4.5.1. Apliecinājums, ka ir mazumtirdzniecības vietas, kuras atrodas Rīgas pilsētas teritorijā, no kurām vismaz viena atrodas Daugavas labajā krastā.

	4.6. Pretendenta tirdzniecības vietas darba laiks- vismaz piecas dienas nedēļā.
	4.6.1. Apliecinājums, ka pretendenta tirdzniecības vietas darba laiks- vismaz piecas dienas nedēļā.

	4.7. Pretendents spēj piegādāt preces par nemainīgu, iepirkumā piedāvāto vai zemāku cenu visā līguma darbības laikā.

	4.7.1. Apliecinājums, ka pretendents spēs piegādāt preces par nemainīgu, iepirkumā piedāvāto vai zemāku cenu visā līguma darbības laikā.

	4.8. Pretendents spēj piegādāt Nolikuma 2. pielikumā norādīto preču daudzumu visā līguma darbības laikā.

	4.8.1. Apliecinājums, ka pretendents spēs piegādāt Nolikuma 2. pielikumā norādīto preču daudzumu visā līguma darbības laikā.


	4.9. Pretendentam ir Eiropas Savienības valstī izdota piedāvātās preces CE atbilstības apliecinājuma pretendenta apliecināta tulkojuma kopija.

	4.9.1. Eiropas Savienības valstī izdota CE atbilstības apliecinājuma Pretendenta apliecināta tulkojuma kopija.

	4.10. Pretendentam iepriekšējo 3 (trīs) gadu laikā (t.i., 2017., 2018., 2019., un 2020.gadā līdz piedāvājumu iesniegšanas dienai) ir bijusi pieredze vismaz 3 (trīs) līdzvērtīgu līgumu izpildē.

 Par līdzvērtīgu līgumu tiks uzskatīts līgums, kura ietvaros ir piegādāta sadzīves tehnika.  

	4.10.1. Lai apliecinātu Nolikuma 4.10. apakšpunkta izpildi, pretendentam jāiesniedz pretendenta apstiprināts pieredzes saraksts, kas apliecina pretendenta atbilstību nolikuma 4.10.apakšpunkta prasībām, atbilstoši veidnei (Nolikuma 3.pielikums), klāt pievienojot vismaz vienu izziņu un/vai atsauksmi par pieredzes aprakstā norādīto līgumu, norādot līguma priekšmetu, summas, laiku un saņēmēju.

	4.11. Pretendents ir iesniedzis tehnisko un finanšu piedāvājumu.
	4.11.1. Tehniskais un finanšu piedāvājums, ievērojot Nolikuma 2. pielikuma prasības un formu.


4.12. Tehniskais un finanšu piedāvājums 
4.12.1. Tehnisko un finanšu piedāvājumu – aizpildīta MS Excel tabula Nolikuma pielikums Nr.2 „Tehniskā specifikācija un finanšu piedāvājums”. Tehnisko un finanšu piedāvājumu pretendents sagatavo precīzi atbilstoši „Tehniskā specifikācija un finanšu piedāvājums” norādītajām tehniskajām prasībām.

4.12.2.
Finanšu piedāvājuma cenās ir jāietver visas izmaksas, kas saistītas ar visu līgumsaistību izpildi, kā arī nodokļi, nodevas un citas izmaksas, izņemot PVN, kuras rodas vai var rasties pretendentam, izpildot līgumsaistības. Visas piedāvājuma cenas ir jānorāda euro, uzrādot ne vairāk kā divus ciparus aiz komata, pārējie cipari aiz komata tiks svītroti un netiks ņemti vērā.

4.12.4.
Par finanšu piedāvājuma aritmētisko precizitāti atbild pretendents.
5. Piedāvājumu vērtēšana un izvēles kritērijs
5.1. 
Piedāvājumu vērtēšana

5.1.1. Vērtēšana notiek šādi:

5.1.1.1.
piedāvājumu noformējuma pārbaude;
5.1.1.2.
tehnisko un finanšu piedāvājumu atbilstības pārbaude;

5.1.1.3.
pretendenta, kuram būtu piešķiramas iepirkuma līguma slēgšanas tiesības, atbilstības kvalifikācijas prasībām pārbaude;

5.1.1.4.
piedāvājuma izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;

5.1.1.5.
pretendenta, kuram būtu piešķiramas iepirkuma līguma slēgšanas tiesības, atbilstības PIeL 9. panta astotās daļas noteikumiem un Starptautisko un Latvijas Republikas nacionālo sankciju likuma 11.1 panta noteikumiem pārbaude.
5.1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

5.1.2.1.
pretendents neatbilst šajā Nolikumā norādītajiem kritērijiem vai normatīvo aktu prasībām;

5.1.2.2.
pretendents izslēdzams, atbilstoši PIeL noteikumiem;

5.1.2.3.
pretendents norādījis nepatiesas ziņas;

5.1.2.4.
pretendents nav sniedzis ziņas par atbilstību minētajiem kritērijiem (nav iesniedzis visus Nolikuma 4. punktā norādītos dokumentus vai prasīto informāciju);

5.1.2.5.
piedāvājums neatbilst Nolikumā norādītajām prasībām;
5.1.2.6.
pretendents nav iesniedzis piedāvājumu par visu iepirkuma priekšmetu;
5.1.2.7.
pretendenta piedāvājums ir nepamatoti lēts.
5.1.3. Pretendenti, kuri ir izturējuši pretendentu atlases dokumentu pārbaudi un tehniskā piedāvājuma atbilstības pārbaudi, piedalās finanšu piedāvājumu vērtēšanā.
5.1.4. Komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas, uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
5.1.5. Pretendentu atlases dokumentu, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā iepirkuma komisijas sēdē.
5.1.6. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm.

5.1.7. Ja pretendenta iesniegtā informācija atšķiras no publiski pieejamajās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.
5.1.8. Visā iepirkuma procedūras norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.
5.2. 
Piedāvājuma izvēles kritērijs

5.2.1. 
Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu par katru daļu atsevišķi, atbilstoši Nolikumā un tehniskajā specifikācijā izvirzītajām prasībām.
5.2.2.
Vienādas cenas gadījumā komisija izvēlas pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).

5.2.3.
Vienādas cenas gadījumā komisija pretendentiem pieprasa Nolikuma 5.2.2. punktā minēto informāciju. Ja pēc šā kritērija pretendentu novērtējums ir vienāds, komisija rīko sēdi, kurā veic izlozi, pieaicinot pretendentu pārstāvjus.
6. Iepirkuma līguma slēgšana
6.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma pielikums Nr.4).

6.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.

6.3. Gadījumā, ja uzvarējušais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas piedāvājumu ar nākamo viszemāko cenu. Komisija pārbauda vai nākamo piedāvājumu iesniegušais pretendents nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju, kā arī šī pretendenta atbilstību PIeL 9. panta astotās daļas izslēgšanas noteikumiem un Starptautisko un Latvijas Republikas nacionālo sankciju likuma 11.1pantā noteiktajiem gadījumiem.
6.4. Ja uzvarējušais pretendents 5 (piecu) darba dienu laikā nesaskaņo elektroniski nosūtīto līguma projektu, tiek uzskatīts, ka pretendents ir atteicies slēgt iepirkuma līgumu.
6.5. Pretendentam ir pienākums 5 (piecu) darba dienu laikā no Pasūtītāja uzaicinājuma parakstīt iepirkuma līgumu.

6.6. Gadījumā, ja Nolikuma 6.5. punktā noteiktais termiņš tiek pārsniegts par 5 (piecām) darba dienām, tiek uzskatīts, ka pretendents ir atteicies slēgt iepirkuma līgumu.
Nolikuma pielikumi:

· Pielikums Nr.1 – Pieteikuma forma. 

· Pielikums Nr.2 – Tehniskā specifikācija - finanšu piedāvājuma forma (1.daļai un 2. daļai).
· Pielikums Nr.3 – Pretendenta pieredzes apraksts.

· Pielikums Nr.4 – Līguma projekts.
Iepirkuma komisijas priekšsēdētāja

